b'\n_START_ARTICLE_\nKonservatorska pala\xc4\x8da, Rim\n_START_PARAGRAPH_\nKonservatorska pala\xc4\x8da (izvirno italijansko Palazzo dei Conservatori) je ena izmed pala\xc4\x8d v Rimu, ki le\xc5\xbei na Kapitolskem trgu._NEWLINE_Dana\xc5\xa1njo zgradbo so zgradili v sredini 15. stoletja, na temeljih prej\xc5\xa1nje stavbe, nakar jo je Michelangelo preuredil. Ime je dobila po voljenih rimskih sodnikih._NEWLINE_Leta 1655 sta po naro\xc4\x8dilu pape\xc5\xbea Inocenca X., Girolamo in Carlo Rainaldi zgradila Muzejsko pala\xc4\x8do, ki je kopija le-te.\n_START_SECTION_\nKapitolski muzeji (Musei Capitolini)\n_START_PARAGRAPH_\nKapitolski muzeji hranijo najstarej\xc5\xa1o javno zbirko umetnin na svetu. _NEWLINE_V Konservatorski pala\xc4\x8di se danes nahaja muzej in galerija primarno umetni\xc5\xa1kih del iz Stare Gr\xc4\x8dije in Rima, med konservatorskimi dvoranami je zlasti znana prva dvorana Horacijev in Kuracijev,  a se v Kapitolski pinakoteki nahajajo tudi dela iz poznej\xc5\xa1ih obdobij. V Muzejski pala\xc4\x8di je poleg muzejskih zbirk tudi sede\xc5\xbe Kapitolskih muzejev. Muzej je v Konservatorski pala\xc4\x8di ustanovil pape\xc5\xbe Sikst IV., leta 1471, zbirke pa so za njim \xc5\xa1e dopolnili pape\xc5\xbei Pij V., Klemen XII., Benedikt XIV., Klemen VIII. in Pij VI.'